KOMISIJOS SPRENDIMAS
2005 m. sausio 12 d.
iš dalies keičiantis Sprendimą 93/52/EEB dėl paskelbimo, kad tam tikrose Italijos provincijose nėra nustatyta bruceliozė (B melitensis) ir Sprendimą 2003/467/EB dėl paskelbimo, kad tam tikrose Italijos provincijose nėra nustatytos tuberkuliozė, bruceliozė ir enzootinė galvijų leukozė
(pranešta dokumentu Nr. K(2004) 5548)
(Tekstas svarbus EEE)
(2005/28/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos A priedo I skyriaus 4 punktą, A priedo II skyriaus 7 punktą ir D priedo I skyriaus E skirsnį,
atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (2), ypač į jos A priedo, 1 skyriaus II punktą,
kadangi:
(1)
1992 m. gruodžio 21 d. Komisijos sprendime 93/52/EEB, nustatančiame, kad tam tikros valstybės narės arba regionai atitinka reikalavimus dėl bruceliozės (B. melitensis) ir toms valstybėms narėms arba regionams suteikiantis oficialiai bruceliozės neapimtos valstybės narės arba regiono statusą (3), išvardijami valstybių narių regionai, kurie pagal Direktyvą 91/68/EEB yra pripažinti kaip valstybių narių regionai, kuriuose bruceliozė (B. melitensis) oficialiai nenustatyta.
(2)
Toscana regiono Firenze, Livorno, Lucca, Massa-Carrara, Pisa, Pistoia, Prato ir Siena provincijose, ir Umbria regiono Perugia ir Terni provincijose yra ne mažiau kaip 99,8 % avių ir ožkų ūkių, kuriuose bruceliozė oficialiai nenustatyta. Be to, šiose provincijose buvo imtasi priemonių, siekiant laikytis kitų sąlygų, nustatytų Direktyvoje 91/68/EEB dėl atsitiktinių patikrinimų, kurie turi būti atlikti, po pripažinimo, kad minėtose provincijose bruceliozė nenustatyta.
(3)
Toscana regiono Firenze, Livorno, Lucca, Massa-Carrara, Pisa, Pistoia, Prato ir Siena provincijose ir Umbria regiono Perugia ir Terni provincijose turėtų būti pripažinta, kad bruceliozė (B. melitensis) avių ir ožkų ūkiuose oficialiai nenustatyta.
(4)
Valstybių narių regionų, kuriuose nebuvo nustatytos tuberkuliozė, bruceliozė ir enzootinė galvijų leukozė, sąrašai išdėstyti 2003 m. birželio 23 d. Komisijos sprendime 2003/467/EB, nustatančiame tam tikrose valstybėse narėse ar valstybių narių regionuose, kuriuose oficialiai nenustatytos tuberkuliozė, bruceliozė ir enzootinė galvijų leukozė, galvijų bandų statusą (4).
(5)
Italija dėl savo Lombardia regiono Como provincijos ir Toscana regiono Prato provincijos pateikė Komisijai dokumentus, kuriais įrodoma, jog laikomasi visų Direktyvoje 64/432/EEB numatytų sąlygų, siekiant, kad galima būtų paskelbti, jog tose provincijose tuberkuliozė galvijų bandose oficialiai nenustatyta.
(6)
Italija dėl savo Lombardia regiono Brescia provincijos, Toscana regiono Prato provincijos ir Umbria regiono Perugia ir Terni provincijų pateikė Komisijai dokumentus, kuriais įrodoma, jog laikomasi visų Direktyvoje 64/432/EEB numatytų sąlygų, siekiant, kad galima būtų paskelbti, jog tose provincijose bruceliozė galvijų bandose oficialiai nenustatyta.
(7)
Italija dėl savo Lombardia regiono Pavia provincijos, Toscana regiono Massa-Carrara provincijos ir Umbria regiono Perugia ir Terni provincijų taip pat pateikė Komisijai dokumentus, kuriais įrodoma, jog laikomasi visų Direktyvoje 64/432/EEB numatytų sąlygų, siekiant, kad galima būtų paskelbti, jog tose provincijose enzootinė galvijų leukozė galvijų bandose oficialiai nenustatyta.
(8)
Įvertinus Italijos pateiktus dokumentus, turėtų būti paskelbta, kad tuberkuliozė galvijų bandose oficialiai nenustatyta Lombardia regiono Como provincijoje ir Toscana regiono Prato provincijoje, turėtų būti paskelbta, kad bruceliozė galvijų bandose oficialiai nenustatyta Lombardia regiono Brescia provincijoje, Toscana regiono Prato provincijoje ir Umbria regiono Perugia ir Terni provincijose, turėtų būti paskelbta, kad enzootinė galvijų leukozė galvijų bandose oficialiai nenustatyta Lombardia regiono Pavia provincijoje, Toscana regiono Massa-Carrara provincijoje ir Umbria regiono Perugia ir Terni provincijose.
(9)
Todėl Sprendimai 93/52/EEB ir 2003/467/EB turėtų būti atitinkamai iš dalies pakeisti.
(10)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 93/52/EEB II priedas iš dalies keičiamas pagal šio sprendimo I priedą.
2 straipsnis
Sprendimo 2003/467/EB I, II ir III priedai iš dalies keičiami pagal šio sprendimo II priedą.
3 straipsnis
Šis sprendimas skirtas valstybėms narėms.
Priimta Briuselyje, 2005 m. sausio 12 d.